Miljøtiltak+i+barnehagen


 * Miljøtiltak.**

I Lykkehagen barnehage ønsker vi at barna skal være beviste på hvordan de kan være miljøvennlige. De skal få en forståelse for naturens ressurser og viktigheten av å beskytte dem. Vi ønsker at barna skal bli glad i naturen og se muligheter i bruk av naturen.

Vi prøver å ha fokus på miljøet i hverdagen i barnehagen. Både ved å resirkulere, ha økologisk mat og dyrke vår egen mat. Vi har en egen kompost der vi kaster matrester. Når maten er nedbrytt bruker vi denne jorden i grønnsakshagen vår. Vi prøver å bruke mat fra naturen og lager så mye som mulig av maten vi lager fra bunnen. På høsten vil vi både lete etter sopp og nøtter. Og om våren og sommeren lage syltetøy og saft av bær og frukter. Vi lærer barna grunnlegende normer og regler i forhold til det med miljø ved å lære barna blant annet å ikke kaste søppel i naturen og rydde etter seg selv når de har vært ute i naturen. Barnehagen har et samarbeid med organisasjonen "Miljøagentene" og samarbeider med dem blant annet om tips og ideer i forhold til miljøeet.

Barnehagen er også bygd miljøvennlig og vi har både brukt miljøvennlige varer når vi har bygget barnehagen og deler av barnehagens tak er solcellepanel. Dette er fordi at barnehagen er opptatt av å ta godt vare på naturen.

I forhold til kunst ønsker vi også og få fokus på miljø og prøver å få naturen inn i kunsten vår. Både med å bruke drivved, steintroll og lage kunstgjenstander av ting vi finner i naturen. Vi ønsker også å sette fokus på gjenbruk og bruke ting som enkelte folk ikke finner verdi i til å skape nye ting. Vi har også et loppemarket en gang i året, slik at noen kan finne verdi i det som andre ikke liker. Her selger vi også kunstverk vi har laget i fohold til miljøet. Disse pengene vi samler inn sender vi til en barnehage som vi støtter i Sør - Afrika.

Vi ønsker også å sette fokus på hva tiltak som gjøres i nærmiljøet og 3-6 åringene i barnehagen besøker en gjenbruksfabrikk en gang i halvåret. Vi bruker også nærmiljøet når vi besøker miljøstasjoner når vi tømmer søppel, besøker en økologisk gård en gang i året og prøver og lærer barna å bruke nærmiljøet til å være miljøvennlige.

Vi prøver også å reparere leker så langt som dette er mulig. Vaktmesteren i barnehagen har vært på kurs i forhold til dette og prøver så langt som det er mulig å reparere lekene uten at det skal være en risiko for barna skal skader seg i lek med disse. Vi har også et fast tursted i nærmiljøet hvor vi har laget en egen lekeplass av ting vi finner i naturen.

I juletider prøver vi å sette ekstra fokus på miljø, pga det store forbruket i julen av varer, papir og søppel. Vi gir blant annet klær til frelsesarmeen under juletreet i byen som gis til barn i fattige land og prøver å sette fokus på alternative julegaver ved å blant annet ha et juleverksted med fokus på gjenbruk, kunst fra naturen og kunst laget av gjenbruk.